РЕЧЕНИЦЕ (ВЕЖБАЊЕ) - РЕШЕЊА

1. Одреди колико комуникативних, а колико простих предикатских реченица има у датом тексту.

Јабука је прелеп дар. Њена вредност није само у руменилу, слаткоћи, лепом облику и мирису. Јабука је знак пријатељства, љубави, поверења поштовања. Човек који доноси јабуку као дар отвара срце и одаје почаст. Он воли. Поштује. Извињава се ако је нешто погрешно урадио.

Има 7 комуникативних и 10 предикатских реченица.

1. Одреди врсту реченица према говорној улози:

Да ли се чујемо? упитна

Не смем тако дуго да се задржавам. обавештајна

Што је грмело јуче! узвична

Нек победи најбољи! жељна

Не трчи по киши! заповедна

1. Одреди да ли је реченица пасивна, безлична или елиптична:

У селу се прича о његовом поступку. безлична

Избори на помолу. елиптична (непотпуна)

Пут је био уништен на све стране. пасивна

Напоље! елиптична (непотпуна)

Кишило је три дана. безлична

Роман *Игра престола* је веома читан. пасивна

1. Наведи везнике за реченице у закључном и искључном односу.

Закључни однос има везнике: дакле, стога, сигурно, а искључни: једино, осим, сем…

1. Одреди врсту независних реченица и однос међу њима.

Допутовали су и донели много поклона. саставне

Поклона је много, али ми се не допадају. супротне

Хоћеш ли поклон или да ти дам новац? раставне

Више волим поклон, него да добијем новац. супротне

Иди у собу и погледај поклон од мене! саставне

Што си погодила и што си ме изненадила! саставне

Да ли је то све или ће бити још нешто? раставне

Тата носи пакет, вероватно стижу поклони. закључне

Пакет је велики, биће леп поклон. закључне

Срећна била и весела била! саставе

Сви су стигли, само баке нема. искључне